Կարող եմ ասել, որ մեծ հետաքրքրվածություն է ցուցաբերում հենց մասնավոր դաշտը: Դեռևս հստակ ձևաչափի մեջ չեն դրվել համագործակցության ուղիները, սակայն ոգևորիչ է Երևանում գործող հեղինակավոր կազմակերպություններից միասին աշխատելու առաջարկ ստանալը: Կարևոր է հասկանալ, որ ցանկացած արդյունաբերության զարգացման համար անհրաժեշտ են մեծ ներդրումներ. եթե գործարար ոլորտը հետաքրքվում ու ֆինանսական ռեսուրսներ է տրամադրում, ապա պետությունը կարող է մշակել արդյունաբերության կոնկրետ ճյուղի առաջընթացին նպաստող քաղաքականություն ու մոտեցումներ: Պետությունը կարող է նաև աջակցել մեզ` մեր նախաձեռնությունն ավելի լայն ցանցի ներկայացնելով` զարգացման հիմնադրամներ, արտերկրում դիվանագիտական ներկայացուցչություններ և այլն. սա կարող է մեծ հաջողություն ապահովել նախագծի առաջխաղացման համար: